**มิติที่ 1 การสร้างสังคมที่ไม่ทนต่อการทุจริต**

**ภารกิจตามมิติ**

**1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น**

**1.1.1 สร้างจิตสำนึกและความตระหนักในการปฏิบัติราชการตามอำนาจหน้าที่ให้บังเกิดประโยชน์สุขแก่ประชาชนในท้องถิ่น**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** กิจกรรมเผยแพร่ความรู้เกี่ยวกับกฎหมายระเบียบที่เกี่ยวข้องกับการปฏิบัติหน้าที่ราชการของเทศบาลตำบลดอนตรอ

**หลักการและเหตุผล**

ในการปฏิบัติราชการให้เกิดประโยชน์สูงสุดแก่ประเทศชาติข้าราชการและเจ้าหน้าที่ของรัฐจะต้องปฏิบัติหน้าที่ราชการด้วยความซื่อสัตย์สุจริต ความถูกต้อง ความเป็นธรรม คำนึงถึงหลักธรรมาภิบาลเป็นสำคัญ และมีความรู้ ความเข้าใจในระเบียบกฎหมายที่เกี่ยวกับการปฏิบัติหน้าที่ราชการ ประกอบกับตามคำสั่งคณะรักษาความสงบแห่งชาติที่ 69/2557 ลงวันที่ 28 มิถุนายน 2557 เรื่องมาตรการป้องกันและแก้ไขปัญหาการทุจริตประพฤติมิชอบ ได้กำหนดให้ทุกส่วนราชการ และหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เผ้าระวัง เพื่อสกัดกั้นมิให้เกิดการทุจริตประพฤติมิชอบได้ อีกทั้งนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภาแห่งชาติ เมื่อวันที่ 12 กันยายน 2557 ได้กำหนดให้มีการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล

เพื่อเป็นการขับเคลื่อนนโยบายและคณะรักษาความสงบในการป้องกันและแก้ไขปัญหาการทุจริตประพฤติมิชอบ จึงควรมุ่งเน้นถึงการเสริมสร้างจิตสำนึกและค่านิยมให้กับข้าราชการและเจ้าหน้าที่ของรัฐ ให้ยึดมั่นในหลักธรรมาภิบาล มีมาตรฐานคุณธรรม จริยธรรม ความคุ้มค่า คำนึงถึงประโยชน์ส่วนรวมเป็นที่ตั้ง ควบคู่กับการส่งเสริมและเผยแพร่ความรู้ความเข้าใจเกี่ยวกับกฎหมายที่ใช้ในการปฏิบัติหน้าที่ราชการ ซึ่งจะทำให้ข้าราชการและเจ้าหน้าที่ของรัฐปฏิบัติราชการได้ถูกต้องและเหมาะสม ตามระเบียบ และแบบแผนของทางราชการที่เกี่ยวข้อง มีการปรับปรุงการปฏิบัติงานให้เกิดความโปร่งใส มีประสิทธิภาพ และเกิดประโยชน์สูงสุดแก่ราชการและประชาชน

ด้วยเหตุผลดังกล่าวข้างต้น สำนักปลัด เทศบาลตำบลดอนตรอ ได้เล็งเห็นความสำคัญในประเด็นดังกล่าว จึงได้จัดกิจกรรมเผยแพร่ความรู้เกี่ยวกับกฎหมายระเบียบที่เกี่ยวข้องกับการปฏิบัติหน้าที่ราชการของเทศบาลตำบลดอนตรอ ให้แก่พนักงานเทศบาล ลูกจ้างประจำ และพนักงานจ้างในสังกัดเทศบาลตำบลดอนตรอ

**วัตถุประสงค์**

1. เพื่อส่งเสริมให้พนักงานเทศบาล ลูกจ้างประจำ และพนักงานจ้างในสังกัดของเทศบาลตำบลดอนตรอ มีความรู้ ความเข้าใจระเบียบและกฎหมายในการปฏิบัติราชการที่เกี่ยวข้องเพิ่มขึ้น

2. เพื่อให้พนักงานเทศบาล ลูกจ้าประจำ และพนักงานจ้าง ในสังกัดเทศบาลตำบลดอนตรอ สามารถนำระเบียบและกฎหมายไปใช้ในการปฏิบัติงานได้อย่างถูกต้อง เหมาะสม และมีประสิทธิภาพ

3. เพื่อเสริมสร้างจิสำนึกและค่านิยมที่ดีให้กับพนักงานเทศบาล ลูกจ้างประจำ และพนักงานจ้างในสังกัดเทศบาลตำบลดอนตรอ ในเรื่องหลักธรรมาภิบาล มีมาตรฐานในการปฏิบัติราชการ คุณธรรมจริยธรรม ความคุ้มค่า คำนึงถึงประโยชน์ส่วนรวมเป็นสำคัญ รวมทั้งสร้างความร่วมมือในการป้องกันและปราบรามการทุจริตในหน่วยงาน

4. เพื่อเป็นการลดความเสี่ยงที่อาจก่อให้เกิดความเสียหายแก่เทศบาลตำบลดอนตรอและตัวพนักงานเจ้าหน้าที่ผู้ปฏิบัติเองจากการปฏิบัติหน้าที่โดยมิชอบอันเนื่องมาจากการไม่มีความรู่ความเข้าใจในขอบเขตหน้าที่และขั้นตอนการปฏิบัติงานราชการที่ถูกต้อง

**เป้าหมาย**

พนักงานเทศบาล ลูกจ้างประจำ และพนักงานจ้าง สังกัดเทศบาลตำบลดอนตรอ

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

เผยแพร่ระเบียบและกฎหมาย หนังสือสั่งการ มติคณะรัฐมนตรี ที่เกี่ยวข้องในการปฏิบัติราชการ โดยวิธีการเผยแพร่ให้ความรู้ในการประชุมประจำเดือนของเทศบาลตำบลดอนตรอ ติดบอร์ดประชาสัมพันธ์ภายในหน่วยงาน รวมทั้งแจ้งเวียนเพื่อทราบและถือปฏิบัติภายในส่วนราชการของเทศบาลตำบลดอนตรอ

**ระยะเวลาดำเนินงาน**

 4 ปี (ปีงบประมาณ พ.ศ.2561 - 2564)

**งบประมาณที่ใช้ในการดำเนินงาน**

 ไม่ใช้งบประมาณ

**ผู้รับผิดชอบโครงการ**

 สำนักปลัดเทศบาลตำบลดอนตรอ

**ตัวชี้วัด/ผลลัพธ์**

 1. พนักงานเทศบาล ลูกจ้างประจำ และพนักงานจ้างในสังกัดเทศบาลตำบลดอนตรอ มีความรู้ความเข้าใจระเบียบและกฎหมายในการปฏิบัติราชการที่เกี่ยวข้องเพิ่มขึ้น

2. พนักงานเทศบาล ลูกจ้างประจำ และพนักงานจ้างในสังกัดเทศบาลตำบลดอนตรอ สามารถนำระเบียบและกฎหมายไปใช้ในการปฏิบัติงานได้อย่างถูกต้อง เหมาะสม และมีประสิทธิภาพ

3. มีการเสริมสร้างจิตสำนึกและค่านิยมที่ดีให้กับพนักงานเทศบาล ลูกจ้างประจำ และพนักงานจ้างในสังกัดเทศบาลตำบลดอนตรอ ในเรื่องหลักธรรมาภิบาล มีมาตรฐานในการปฏิบัติราชการ คุณธรรมจริยธรรม ความคุ้มค่า คำนึงถึงประโยชน์ส่วนรวมเป็นสำคัญ รวมทั้งสร้างความร่วมมือในการป้องกันและปราบปรามการทุจริตในหน่วยงาน

4. ลดความเสี่ยงที่อาจก่อให้เกิดความเสียหายแก่เทศบาลและตัวพนักงานเจ้าหน้าที่ผู้ปฏิบัติเอง จากการปฏิบัติหน้าที่โดยมิชอบอันเนื่องมาจากไม่มีความรู้ความเข้าใจในขอบเขตหน้าที่และขั้นตอนการปฏิบัติงานที่ถูกต้อง

**1.1.2 สร้างจิตสำนึกและความตระหนักในการประพฤติตามประมวลจริยธรรม**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** มาตรการ “ส่งเสริมการปฏิบัติงานตามประมวลจริยธรรมของเทศบาลตำบลดอนตรอ

**หลักการและเหตุผล**

ตามที่เทศบาลตำบลดอนตรอได้ประกาศใช้ประมวลจริยธรรมของเทศบาลตำบลดอนตรอ พ.ศ.2556 โดยกำหนดกลไกและระบบในการบังคับใช้อย่างมีประสิทธิภาพ ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรมดังกล่าวให้ถือว่าเป็นการกระทำผิดทางวินัย ซึ่งมีการกำหนดขั้นตอนการลงโทษตามความร้ายแรงแห่งการกระทำ ประกอบกับได้มีประกาศคณะกรรมการพนักงานเทศบาลจังหวัดพิจิตร เรื่อง มาตรฐานทั่วไปเกี่ยวกับจริยธรรมของพนักงานเทศบาล ลูกจ้างประจำ และพนักงานจ้าง ลงวันที่ 30 กันยายน 2558 กำหนดให้พนักงานเทศบาล ลูกจ้างประจำ และพนักงานจ้างของเทศบาล มีหน้าที่ดำเนินการให้เป็นไปตามกฎหมายเพื่อรักษาประโยชน์ส่วนรวมและประเทศชาติ อำนวยความสะดวกและให้บริการแก่ประชาชนตามหลักธรรมาภิบาท โดยจะต้องยึดมั่นในค่านิยมหลักของมาตรฐานจริยธรรม 9 ประการ ได้แก่ ยึดมั่นในคุณธรรมและจริยธรรม, มีจิตสำนึกที่ดี ซื่อสัตย์ สุจริต และรับผิดชอบ, ยึดถือประโยชน์ของประเทศชาติเหนือกว่าประโยชน์ส่วนตัว และไม่มีประโยชน์ทับซ้อน, ยืนหยัดทำในสิ่งที่ถูกต้อง เป็นธรรม และถูกกฎหมาย, ให้บริการแก่ประชาชนด้วยความรวดเร็วมีอัธยาศัย และไม่เลือกปฏิบัติ, ให้ข้อมูลข่าวสารแก่ประชาชนอย่างครบถ้วน ถูกต้อง ไม่บิดเบือนข้อเท็จจริง, มุ่งผลสัมฤทธิ์ของงาน รักษามาตรฐาน มีคุณภาพโปร่งใส และตรวจสอบได้, ยึดมั่นในระบอบประชาธิปไตยอันมีพระมหากษัตริย์ทรงเป็นประมุข และยึดมั่นในหลักจรรยาวิชาชีพขององค์กร นอกจากนี้ สำนักงาน ก.พ. ได้กำหนดแนวทางการดำเนินการตามประมวลจริยธรรมข้าราชการพลเรือนกรณีการเรี่ยไร และกรณีการให้หรือรับของขวัญหรือประโยชน์อื่นใด โดยมีวัตถุประสงค์ เพื่อกำหนดให้ข้าราชการต้องละเว้นจากการแสวงหาประโยชน์ที่มิชอบ โดยอาศัยตำแหน่งหน้าที่และไม่กระทำการอันเป็นการขัดกันระหว่างประโยชน์ส่วนตนและประโยชน์ส่วนร่วม ตามนัยหนังสือสำนักงาน ก.พ. ที่ นร 1013.7/ว 11 ลงวันที่ 25 ธันวาคม 2557 ซึ่งเทศบาลตำบลดอนตรอควรนำแนวทางการดำเนินการดังกล่าวมาปรับใช้เป็นแนวทางในการถือปฏิบัติโดยอนุโลม

ดังนั้น เพื่อให้เกิดความโปร่งใสในการปฎิบัติงานและเป็นที่เชื่อถือไว้วางใจของประชาชน เทศบาลตำบลดอนตรอจึงได้จัดทำมาตรการ “ส่งเสริมการปฏิบัติงานตามประมวลจริยธรรมของเทศบาลตำบลดอนตรอ” ขึ้น เพื่อให้บุคลากรทั้งฝ่ายการเมืองและฝ่ายประจำทุกระดับนำไปใช้ในการปฏิบัติหน้าที่ด้วยความซื่อสัตย์สุจริต มีคุณธรรม จริยธรรม ไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน

**วัตถุประสงค์**

1. เพื่อเป็นเครื่องมือกำกับความประพฤติของข้าราชการที่สร้างความโปร่งใส มีมาตรฐานในการปฏิบัติงานที่ชัดเจนและเป็นสากล

2. เพื่อยึดถือเป็นหลักการและแนวทางการปฏิบัติงานอย่างสม่ำเสมอ ทั้งในระดับองค์กรและระดับบุคคลและเป็นเครื่องมือการตรวจสอบการทำงานด้านต่างๆ ของเทศบาลตำบลดอนตรอ เพื่อให้การดำเนินงานเป็นไปตามหลักคุณธรรม จริยธรรม มีประสิทธิภาพและประสิทธิผล

3. เพื่อทำให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจแก่ผู้รับบริการและประชาชนทั่วไป ตลอดจนผู้มีส่วนได้เสีย

4. เพื่อให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหารใช้อำนาจ ในขอบเขต สร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชาต่อประชาชนและ ต่อสังคมตามลำดับ

5. เพื่อป้องกันการแสวงหาประโยชน์โดยมิชอบและความขัดแย้งทางผลประโยชน์ที่อาจเกิดขึ้น รวมทั้งเสริมสร้างความโปร่งใสในการปฏิบัติงาน

**เป้าหมาย**

 คณะผู้บริหาร สมาชิกสภาเทศบาล พนักงานเทศบาล ลูกจ้างประจำ และพนักงานจ้าง

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. เผยแพร่ประมวลจริยธรรมของเทศบาลตำบลดอนตรอ เพื่อใช้จ่ายค่านิยมสำหรับองค์กร ข้าราชการ ทุกคนพึงยึดถือเป็นแนวทางปฏิบัติควบคู่ไปกับระเบียบและกฎข้อบังคับอื่นๆ อย่างทั่วถึงและมีประสิทธิภาพ

2. เผยแพร่ประชาสัมพันธ์เกี่ยวกับประมวลจริยธรรมของเทศบาลตำบลดอนตรอเปิดเผยเป็นการทั่วไปแก่สาธารณชนให้มีส่วนร่วมรับรู้และร่วมติดตามตรวจสอบ ตามประกาศคณะกรรมการข้อมูลข่าวสารของราชการ เรื่อง กำหนดให้ข้อมูลประชาชนตรวจดูได้ตามมาตรา 9 วรรคหนึ่ง (8)

**ระยะเวลาดำเนินงาน**

4 ปี (ปีงบประมาณ พ.ศ.2561 - 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาลตำบลดอนตรอ

**ตัวชี้วัด/ผลลัพธ์**

คณะผู้บริหาร สมาชิกสภาเทศบาล พนักงานเทศบาล ลูกจ้างประจำ และพนักงานจ้าง ปฏิบัติงานตามประมวลจริยธรรมของเทศบาลตำบลดอนตรอ

 **1.1.3 สร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์หรือ การมีผลประโยชน์ทับซ้อน**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ:** กิจกรรมให้ความรู้ เรื่อง ผลประโยชน์ทับซ้อนให้กับพนักงานเทศบาล ลูกจ้างประจำ และพนักงานจ้างของเทศบาลตำบลดอนตรอ

**หลักการและเหตุผล**

ด้วยสถานการณ์หรือการกระทำของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือปฏิบัติหน้าที่ในตำแหน่ง การกระทำดังกล่าวอาจเกิดขึ้นโดยไม่รู้ตัวหรือไม่รู้ตัว ทั้งเจตนาหรือไม่เจตนาหรือบางเรื่องเป็นการปฏิบัติสืบต่อกันมาไม่เห็นว่าจะเป็นสิ่งผิดแต่อย่างได พฤติกรรมเหล่านี้เป็นการกระทำความผิดทางจริยธรรมของเจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนร่วม) แต่กลับตัดสินใจปฏิบัติหน้าที่โดยคำนึงถึงประโยชน์ของตนเองหรือพวกพ้อง

“ผลประโยชน์ทับซ้อน” หมายถึง สถานการณ์ที่เจ้าหน้าที่ของรัฐมีผลประโยชน์ส่วนตนอยู่ และมีการใช้อิทธิพลตามอำนาจหน้าที่ละความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนร่วม ผลประโยชน์ทับซ้อนมีหลากหลายรูปแบบ ไม่จำกัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช่รูปตัวเงินหรือทรัพย์สินก็ได้ อาทิการแต่งตั้งพรรคพวกเข้าไปดำรงตำแหน่งในองค์กรต่างๆ ทั้งในหน่วยราชการ รัฐวิสาหกิจ และบริษัทจำกัด หรือการที่บุคคลผู้มีอำนาจที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้สัมปทานหรือผลประโยชน์จากทางราชการโดยมิชอบ ทั้งนี้หมายถึงความขัดแย้งกันระหว่างผลประโยชน์ส่วนตนและผลประโยชน์ส่วนรวม ซึ่งในปีงบประมาณ พ.ศ.2559-2560 หน่วยงานภาครัฐทุกหน่วยงานต้องเข้ารับการประเมินคุณธรรมและความโปร่งใสในการดำเนินงานของหน่วยงานภาครัฐ โดยกำหนดให้หน่วยงานควรมีการประชุมหรือสัมมนาภายในองค์กร เพื่อให้ความรู้เรื่องการป้องกันผลประโยชน์ทับซ้อนแก่เจ้าหน้าที่ เพื่อป้องกันผลประโยชน์ทับซ้อน

ดังนั้น เทศบาลตำบลดอนตรอ จึงได้จัดกิจกรรมให้ความรู้ความเข้าใจในการป้องกันผลประโยชน์ทับซ้อนแก่บุคลากรในเทศบาลตำบลดอนตรอ เพื่อป้องกันการทุจริตในการปฏิบัติราชการ จึงได้จัดกิจกรรมป้องกันผลประโยชน์ทับซ้อน ผ่านการประชุมผู้บริหารกับพนักงานเทศบาล ลูกจ้างประจำ และพนักงานจ้าง เพื่อให้พนักงานทุกคนทำงานโดยยึดถือระเบียบ กฎหมาย คุณธรรม จริยธรรม เพื่อเป็นเครื่องกำกับความประพฤติของตน เพื่อไม่ให้เกิดผลประโยชน์ทับซ้อน

**วัตถุประสงค์**

1. เพื่อให้ความรู้ ความเข้าใจแก่พนักงานเทศบาล ลูกจ้างประจำ และพนักงานจ้าง เกี่ยวกับการป้องกันผลประโยชน์ทับซ้อน

2. เพื่อเสริมสร้างพฤติกรรมและวิธีการทำงานที่สุจริตโปร่งใสของข้าราชการและเจ้าหน้าที่ของเทศบาลตำบลดอนตรอ

3. เพื่อเสริมสร้างให้ข้าราชการและเจ้าหน้าที่ของเทศบาลตำบลดอนตรอ มีจิตสำนึก ค่านิยม และวัฒนธรรมเรื่องความซื่อสัตย์ สุจริต มุ่งมั่นทำงานอย่างมีประสิทธิภาพ มีคุณธรรมอันมั่นคง ส่งผลให้หน่วยงานปลอดจากการทุจริตคอร์รัปชัน มุ่งสู่การเป็นข้าราชการท้องถิ่นไทยใสสะอาด

**เป้าหมาย**

 พนักงานเทศบาล ลูกจ้างประจำ และพนักงานจ้าง ของเทศบาลตำบลดอนตรอ

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

จัดประชุมประจำเดือน และให้ความรู้เรื่องผลประโยชน์ทับซ้อน

**ระยะเวลาดำเนินงาน**

4 ปี (ปีงบประมาณ พ.ศ.2561 - 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

งานนิติการ สำนักปลัดเทศบาลตำบลดอนตรอ

**ตัวชี้วัด/ผลลัพธ์**

ตัวชี้วัด

พนักงานเทศบาล ลูกจ้างประจำ และพนักงานจ้าง มีความเข้าใจเรื่องผลประโยชน์ทับซ้อน

ผลลัพธ์

พนักงานเทศบาล ลูกจ้างประจำ และพนักงานจ้าง มีความรู้เกี่ยวกับผลประโยชน์ทับซ้อน และมีความประพฤติปฏิบัติงานไม่ยุ่งเกี่ยวกับผลประโยชน์ทับซ้อน

**1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น**

 **1.2.1 สร้างจิตสำนึกและความตระหนักในการต่อต้านการทุจริต**

**รายละเอียดโครงการ/กิจกรรม/มาตรการ 1.2.1 (1)**

**ลำดับที่ 1**

**ชื่อโครงการ : กิจกรรมเผยแพร่ให้ความรู้ทางด้านกฎหมายแก่ประชาชน**

**หลักการและเหตุผล**

อาศัยอำนาจตามพระราชบัญญัติเทศบาล พ.ศ.2496 แก้ไขเพิ่มเติมถึงปัจจุบัน มาตรา 50(6)(7) ให้ราษฎรได้รับการศึกษา อบรม และส่งเสริมการพัฒนาเด็ก สตรี เยาวชน ผู้พิการ และผู้สูงอายุ ประกอบกับพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 มาตรา 16 (9)(10) เทศบาลมีอำนาจและหน้าที่ในการจัดการศึกษา และส่งเสริมพัฒนาคุณภาพชีวิตเด็ก สตรี คนชราและผู้ด้อยโอกาส ทั้งนี้ เทศบาลตำบลดอนตรอมีภารกิจงานหลายด้าน ที่จะต้องให้ความรู้ ความเข้าใจ เพื่อพัฒนาศักยภาพในการใช้ชีวิตของประชาชนในพื้นที่ จึงมีความจำเป็นอย่างยิ่งที่จะต้องสร้างความเข้าใจ ในภารกิจเหล่านั้นให้ประชาชนได้ทราบอย่างถูกต้องและต่อเนื่อง โดยเฉพาะในเรื่องของสิ่งที่เกี่ยวข้องกับชีวิตประจำวันที่มีความจำเป็นต้องนำมาปรับใช้เพื่อประโยชน์ และสามารถตอบสนองต่อการดำรงชีวิตได้อย่างเป็นสุข ก็ คือ กฎหมายที่เกี่ยวข้องกับตนเอง เพื่อรักษาสิทธิประโยชน์ต่างๆ ให้เกิดขึ้นกับสังคมและรอบข้างสามารถสร้างความสงบสุขได้อีกทางหนึ่ง

ดังนั้น เพื่อเป็นการส่งเสริมและเผยแพร่ความรู้ทางกฎหมายของเทศบาลตำบลดอนตรอ โดยมุ่งถึงการสร้างความรู้ความเข้าใจเกี่ยวกับกฎหมายให้แก่ประชาชนในเขตพื้นที่เทศบาลตำบลดอนตรอ เพื่อให้เกิดประโยชน์สูงสุด งานนิติการสำนักปลัดเทศบาล เทศบาลตำบลดอนตรอ ได้เล็งเห็นความสำคัญในประเด็นดังกล่าว จึงได้จัดทำโครงการอบรมให้ความรู้ทางด้านกฎหมายแก่ประชาชนขึ้น

**วัตถุประสงค์**

ส่งเสริมให้ผู้นำชุมชนและประชาชนได้มีความรู้ความเข้าใจเกี่ยวกับระเบียบ ข้อกฎหมายเพิ่มมากขึ้น ซึ่งเป็นการป้องกันมิให้ประชาชนตกเป็นเครื่องมือหรือเสียเปรียบทางกฎหมายแก่บุคคลหรือกลุ่มที่คอยเอารัดเปรียบประชาชนที่ไม่รู้กฎหมาย

**เป้าหมาย**

สมาชิกสภาเทศบาล ผู้นำชุมชนหรือตัวแทนชุมชน ในพื้นที่ตำบลดอนตรอ

**พื้นที่ดำเนินการ**

พื้นที่ในเขตเทศบาลตำบลดอนตรอ

**วิธีดำเนินการ**

เผยแพร่และประชาสัมพันธ์ ระเบียบ ข้อกฎหมายต่างๆ ที่เกี่ยวข้องกับประชาชน โดยการประชาสัมพันธ์เสียงตามสาย ติดบอร์ดประชาสัมพันธ์ประจำหมู่บ้าน

**ระยะเวลาดำเนินงาน**

4 ปี (ปีงบประมาณ พ.ศ.2561 - 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาลตำบลดอนตรอ

**10. ตัวชี้วัด/ผลลัพธ์**

ผู้นำชุมชนและประชาชนได้มีความรู้ความเข้าใจเกี่ยวกับกฎหมายเพิ่มมากขึ้น ซึ่งเป็นการป้องกันมิให้ประชาชนตกเป็นเครื่องมือหรือเสียเปรียบทางกฎหมายแก่บุคคลหรือกลุ่มคนที่คอยเอารัดเอาเปรียบประชาชนที่ไม่รู้กฎหมาย

**1.2.2 สร้างจิตสำนึกและความตระหนักในการรักษาประโยชน์สาธารณะ**

**รายละเอียดโครงการ/กิจกรรม/มาตรการ 1.2.2 (1)**

**ลำดับที่ 1**

**ชื่อโครงการ : โครงการรณรงค์รักษาความสะอาดและการจัดการขยะ**

**หลักการและเหตุผล**

พื้นที่ตำบลดอนตรอได้มีการรณรงค์รักษาสภาพแวดล้อมในชุมชนมาอย่างต่อเนื่องทุกปี ซึ่งในการดำเนินการดังกล่าว เป็นการจัดการดูแลพื้นที่เป้าหมายโดยตรง ซึ่งส่วนใหญ่เป็นพื้นที่สาธารณะ โดยการขอความร่วมมือจากหลายๆฝ่าย เช่น ประชาชน ผู้นำชุมชน กำนัน ผู้ใหญ่บ้าน สถานศึกษา หรือหน่วยงานอื่นๆ ตามความเหมาะสม ซึ่งในการจัดกิจกรรมรณรงค์รักษาสภาพแวดล้อมในชุมชนขึ้นอยู่กับสภาพพื้นที่เป้าหมาย โดยส่วนใหญ่จะเป็นการดูแลรักษาความสะอาดพื้นที่การปรับปรุงภูมิทัศน์ การปรับปรุงสภาพแวดล้อม การแผ้วถางสองข้างทางถนน ฯลฯ โครงการนี้จะช่วยสร้างจิตสำนึกแก่ประชาชน ในการช่วยกันดูแลสภาพแวดล้อมในชุมชน สร้างความสามัคคีในชุมชนและยังช่วยเสริมสร้างด้านการท่องเที่ยวของชุมชนได้อีกด้วย

**วัตถุประสงค์**

1. เพื่อดูแลรักษาสภาพแวดล้อมของชุมชน

2. เพื่อสร้างจิตสำนึกประชาชน ในการร่วมดูแลสภาพแวดล้อมของชุมชน

3. เพื่อสร้างความสามัคคีให้แก่ประชาชนในชุมชน

**เป้าหมาย**

 ประชาชนในพื้นที่ หมู่ที่ 1- หมู่ที่ 5 ตำบลดอนตรอ

**พื้นที่ดำเนินการ**

 พื้นที่ หมู่ที่ 1- หมู่ที่ 5 ตำบลดอนตรอ

**วิธีดำเนินการ**

1. ขออนุมัติโครงการ

2. แจ้งประสานประชาชนในเขตพื้นที่เข้าร่วมดำเนินการ

3. จัดเตรียมอุปกรณ์ สถานที่ในการดำเนินการ

4. ดำเนินการตามแผนที่วางไว้

5. รายงานผลการดำเนินการ

**ระยะเวลาดำเนินงาน**

 4 ปี (ปีงบประมาณ พ.ศ.2561)

**งบประมาณที่ใช้ในการดำเนินงาน**

 30,000 บาท

**ผู้รับผิดชอบโครงการ**

 สำนักปลัดเทศบาลตำบลดอนตรอ

**ตัวชี้วัด/ผลลัพธ์**

1. พื้นที่เป้าหมายมีความสะอาด เรียบร้อยและสวยงาม

2. เกิดความสามัคคีในชุมชน

3. ประชาชนมีจิตสำนึกในการรักษาสภาพแวดล้อมของชุมชน

 **1.2.3 สร้างจิตสำนึกและความตระหนักในการปฏิบัติตามหลักเศรษฐกิจพอเพียง**

**รายละเอียดโครงการ/กิจกรรม/มาตรการ 1.2.3 (1)**

**ลำดับที่ 1**

**ชื่อโครงการ : โครงการเศรษฐกิจพอเพียงในสถานศึกษา**

**หลักการและเหตุผล**

ตามพระราชบัญญัติเทศบาล พ.ศ. 2496 และที่แก้ไขเพิ่มเติม (ฉบับที่ 10) พ.ศ.2542 หน้าที่ของเทศบาลตำบล มีหน้าที่ต้องทำในเขตเทศบาล มาตรา 50 (7) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ และตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 อำนาจหน้าที่ของเทศบาล มาตรา 16 (6) การส่งเสริม การฝึก และประกอบอาชีพ นั้น

 ศูนย์พัฒนาเด็กเล็กบ้านยางยวน สังกัดเทศบาลตำบลดอนตรอ มีความมุ่งมั่นตั้งใจที่จะเสริมสร้างและพัฒนาการเรียนรู้ให้แก่เด็ก เยาวชน และประชาชน ทางด้านการเกษตร ตามแนวทางเศรษฐกิจ ตามแนวทางเศรษฐกิจพอเพียงของพระบาทสมเด็จพระเจ้าอยู่หัว โดยมุ่งเน้นทำการเกษตรที่มีความเหมาะสมกับสภาพพื้นที่ และต้องปลอดภัยจากการใช้สารเคมี ซึ่งพื้นที่บริเวณโดยรอบศูนย์พัฒนาเด็กเล็กบ้านยางยวนนั้น มีความเหมาะสม ในการจัดตั้งเป็นศูนย์เรียนรู้ทางด้านการเกษตร มีสระเก็บน้ำ เพื่อใช้เป็นแหล่งน้ำในการทำการเกษตรได้ตลอดทั้งปี โครงการนี้จัดทำขึ้นมาเพื่อให้ศูนย์พัฒนาเด็กเล็กบ้านยางยวน ได้เป็นแหล่งเรียนรู้ของชุมชนอีกแห่งหนึ่ง ต่อปี

**วัตถุประสงค์**

 1. เพื่อเป็นแหล่งเรียนรู้ ตามแนวทางเศรษฐกิจพอเพียงของชุมชน

 2. เพื่อปลูกฝังจิตสำนึกในแนวทางเศรษฐกิจพอเพียงให้แก่เด็ก เยาวชน และประชาชน

 3. เพื่อสร้างความสามัคคีและการมีส่วนร่วมของทุกฝ่าย

**เป้าหมาย**

 เด็กนักเรียนศูนย์พัฒนาเด็กเล็กบ้านยางยวน

**พื้นที่ดำเนินการ**

 ศูนย์พัฒนาเด็กเล็กบ้านยางยวน หมู่ที่ 5 ตำบลดอนตรอ อำเภอเฉลิมพระเกียรติ จังหวัดนครศรีธรรมราช

**วิธีดำเนินการ**

 1. ขออนุมัติโครงการ

 2. จัดเตรียมสถานที่ดำเนินการ

 3. ดำเนินการจัดซื้อก้อนเห็ดนางฟ้า

 4. ขอความร่วมมือผู้ปกครองและเด็กนักเรียนร่วมดำเนินการ

**ระยะเวลาดำเนินงาน**

 4 ปี (ปีงบประมาณ พ.ศ.2561 - 2564)

**งบประมาณที่ใช้ในการดำเนินงาน**

 10,000 บาท

**ผู้รับผิดชอบโครงการ**

 ศูนย์พัฒนาเด็กเล็กบ้านยางยวน

**ตัวชี้วัด/ผลลัพธ์**

 1. เด็ก เยาวชน และประชาชน ได้เรียนรู้แนวทางเศรษฐกิจพอเพียง

 2. มีแหล่งเรียนรู้ในชุมชนเพิ่มมากขึ้น

 3. เกิดความสามัคคีร่วมแรงร่วมใจกันของทุกฝ่าย

**1.3 การสร้างจิตสำนึกและความตระหนักแก่เด็กและเยาวชน**

 **1.3.1 สร้างจิตสำนึกและความตระหนักในความซื่อสัตย์สุจริต**

**รายละเอียดโครงการ/กิจกรรม/มาตรการ 1.3.1 (1)**

**ลำดับที่ 1**

**ชื่อโครงการ : กิจกรรมการเล่านิทานคุณธรรมสอนใจของศูนย์พัฒนาเด็กเล็กเทศบาลตำบลดอนตรอ**

**หลักการและเหตุผล**

การจัดการศึกษาปฐมวัยเป็นภารกิจหน้าที่สำคัญส่วนหนึ่งขององค์กรปกครองส่วนท้องถิ่น ที่ต้องจัดกิจกรรมสนับสนุนส่งเสริม ให้การดำเนินเป็นไปตามเจตนารมณ์ของหลักสูตรการศึกษาปฐมวัยพุทธศักราช 2546 การจัดจัดการศึกษาระดับปฐมวัย มีความสำคัญอย่างยิ่งต่อการวางรากฐานของพัฒนามนุษย์ให้มีคุณภาพ สมบูรณ์ทั้งทางร่างกาย อารมณ์ จิตใจ สังคม สติปัญญา มีความรู้คู่คุณธรรม จริยธรรม และวัฒนธรรมใน การดำรงชีวิต สามารถอยู่ร่วมกับผู้อื่นได้อย่างมีความสุข

ในปัจจุบันการพัฒนาเด็กปฐมวัยโดยภาพรวม เด็กปฐมวัยมีแนวโน้มพัฒนาการล่าช้าในด้าน ร่างกาย อารมณ์ จิตใจ สังคม สติปัญญา และจริยธรรม ปัจจัยสภาพแวดล้อมและการเลี้ยงดูที่เหมาะสม สามารถปรับเปลี่ยนลักษณะการพัฒนาและเพิ่มประสิทธิภาพการทำงานของสมองมนุษย์ได้ การพัฒนาเด็ก ปฐมวัยเป็นช่วงเวลาที่สำคัญและจำเป็นที่สุดในการพัฒนาสมองอย่างต่อเนื่องเป็นลำดับขั้น การจัดกิจกรรม การเรียนรู้ให้เด็กพัฒนาทุกด้านอย่างองค์รวม และเจริญเติบโตอย่างเต็มศักยภาพนั้นต้องจัดกิจกรรมให้เด็กเกิดพัฒนาการแต่ละด้านไปพร้อมๆกัน การจัดกิจกรรมการเรียนรู้เพื่อส่งเสริมคุณธรรม จริยธรรมเด็กปฐมวัยเป็นแนวทางของสังคมในการเตรียมความพร้อมให้เด็กปฐมวัยอย่างเต็มศักยภาพ สอดคล้องกับการพัฒนาเด็กอย่างเป็นองค์รวมทั้งการพัฒนาร่างกาย อารมณ์ จิตใจ สังคม สติปัญญา และในทางสังคมของเด็กอันจะนำไปสู่การสร้างวินัยและวัฒนธรรมการอยู่ร่วมกันอย่างมีความสุข และเป็นการจัดกิจกรรมการเรียนรู้ที่สำคัญในการสร้างคุณธรรม จริยธรรมและจิตใจที่ดีงาม เป็นการพัฒนามนุษย์ที่ยั่งยืนและป้องกันปัญหาสังคมในระยะยาว

จากเหตุผลดังกล่าวข้างต้น ศูนย์พัฒนาเด็กเล็กเทศบาลตำบลดอนตรอ กองศึกษา เทศบาลตำบลดอนตรอได้ตระหนักในความสำคัญของการพัฒนาเด็กปฐมวัย โดยเฉพาะการพัฒนาคุณธรรม จริยธรรมที่มุ่งเน้นในการเตรียมความพร้อมให้เด็กตามธรรมชาติและพัฒนาเต็มตามศักยภาพ และสอดคล้องกับมาตรฐานการศึกษาปฐมวัย จึงได้กิจกรรมการเล่านิทานคุณธรรมสอนใจของศูนย์พัฒนาเด็กเล็กเทศบาลตำบลดอนตรอขึ้น เพื่อใช้เป็นแนวทางในการจัดกิจกรรมการเรียนรู้และ พัฒนาเด็กให้เติบโตมีพัฒนาการทุกด้านอย่างสมดุล เหมาะสมกับวัย ความสามารถ และความแตกต่าง ระหว่างบุคคลเป็นคนดี เก่ง และสามารถดำรงชีวิตอยู่ในสังคมได้อย่างมีความสุข ซึ่งเป็นพื้นฐานที่ดีของเด็กในอนาคต

**วัตถุประสงค์**

1. เพื่อส่งเสริมและปลูกฝังให้เด็กและเยาวชนเป็นคนดีมีคุณธรรม จริยธรรม มีความซื่อสัตย์ สุจริต

2. เพื่อสร้างภูมิคุ้มกันทางสังคมให้เด็กและเยาวชน ไม่ยอมรับพฤติกรรมทุจริตคอร์รัปชันและการโกงทุกรูปแบบ

3. เพื่อส่งเสริมให้เด็กและเยาวชนมีจิตสาธารณะ และพร้อมที่จะเสียสละประโยชน์ส่วนตน เพื่อรักษาประโยชน์ส่วนรวม

**เป้าหมาย**

เด็กนักเรียนในสังกัดศูนย์พัฒนาเด็กเล็กเทศบาลตำบลดอนตรอ

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. บรรจุกิจกรรมการเล่านิทานคุณธรรมสอนใจของศูนย์พัฒนาเด็กเล็กเทศบาลตำบลดอนตรอไว้ในแผนการเรียนการสอนของศูนย์พัฒนาเด็กเล็กเทศบาลตำบลดอนตรอ

2. ครูเป็นผู้ดำเนินการเล่านิทานคุณธรรมสอนใจในกับเด็กในศูนย์พัฒนาเด็กเล็กเทศบาลตำบลดอนตรอ

3. สรุปผลการจัดกิจกรรมการเรียนการสอน

**ระยะเวลาดำเนินงาน**

4 ปี (ปีงบประมาณ พ.ศ.2561 - 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

ศูนย์พัฒนาเด็กเล็กเทศบาลตำบลดอนตรอ

**ตัวชี้วัด/ผลลัพธ์**

1. เด็กและเยาวชนได้รับการปลูกฝังให้เป็นคนดีมีการศึกษา จริยธรรม มีความซื่อสัตย์ สุจริต

2. เด็กและเยาวชนมีภูมิคุ้มกันทางสังคม ไม่ยอมรับพฤติกรรมทุจริตคอร์รัปชันและการโกงทุกรูปแบบ

3. เด็กและเยาวชนมีจิตสาธารณะ และพร้อมที่จะเสียสละประโยชน์ส่วนตัว เพื่อรักษาประโยชน์ส่วนรวม

**1.3.2 สร้างจิตสำนึกและความตระหนักให้มีจิตสาธารณะ**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** โครงการสร้างภูมิคุ้มกันทางสังคมให้เด็กในศูนย์พัฒนาเด็กเล็กเทศบาลตำบลดอนตรอ (กิจกรรม “โตไปไม่โกง”)

**หลักการและเหตุผล**

ในปัจจุบันการทุจริตคอร์รัปชันเป็นปัญหาที่ทำลายสังคมอย่างรุนแรงและฝังรากลึก เป็นปัญหาที่สะท้อนวิกฤตการณ์ด้านคุณธรรมจริยธรรมของคนในสังคม ซึ่งการที่จะแก้ไขปัญหาได้อย่างยั่นยืนนั้นคนในสังคมต้องมีค่านิยมในการรักความดีและรู้สึกไม่ยอมรับพฤติกรรมทุจริตคอร์รัปชันและการโกงทุกรูปแบบ โดยเฉพาะในกลุ่มเด็กและเยาวชน ตามพระราชบัญญัติเทศบาล พุทธศักราช 2496 และแก้ไขเพิ่มเติมถึง (ฉบับที่ 13) พ.ศ.2552 มาตรา 50 ภายใต้บังคับแห่งกฎหมาย เทศบาลตำบล มีหน้าที่ต้องทำในเขตเทศบาล (6) ให้ราษฏรได้รับการศึกษาอบรม และ (7) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ ประกอบกับพระราชบัญญัติกำหนดแผนและขั้นตอนกระจายอำนาจให้แก่องค์กรปกครองส่วนท้องถิ่น พ.ศ.2542 มาตรา 16 ให้เทศบาลเมืองนครศรีธรรมราช และองค์การบริหารส่วนตำบล มีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ดังนี้ (9) จัดการศึกษา (10) การสังคมสงเคราะห์และการพัฒนาคุณภาพชีวิตเด็ก สตรี คนชรา และผู้ด้อยโอกาส และพระราชบัญญัติการศึกษาแห่งชาติ พุทธศักราช 2542 และแก้ไขเพิ่มเติมถึง (ฉบับที่ 3) พ.ศ.2553 มาตรา 6 ที่ต้องการพัฒนาคนไทยให้เป็นคนที่สมบูรณ์ทั้งด้านร่างกาย จิตใจ อารมณ์ สังคมและสติปัญญา ความรู้ มีคุณธรรมและจริยธรรมในการดำรงชีวิต สามารถอยู่ร่วมกับผู้อื่นได้อย่างมีความสุข และมาตรา 25 กำหนดให้รัฐต้องส่งเสริมการดำเนินงานและจัดตั้งแหล่งเรียนรู้ชีวิตทุกรูปแบบ นั้น

เทศบาลตำบลดอนตรอพิจารณาเห็นความสำคัญของปัญหาดังกล่าว จึงได้จัดโครงการสร้างภูมิคุ้มกันทางสังคมให้เด็กในศูนย์พัฒนาเด็กเล็กเทศบาลตำบลดอนตรอ (กิจกรรม “โตไปไม่โกง”) ขึ้น เพื่อเป็นการสร้างภูมิคุ้มกันและค่านิยมที่ถูกต้องซึ่งจะเป็นรากฐานที่สำคัญ ที่ทำให้เด็กและเยาวชนเติบโตขึ้นเป็นพลเมืองที่มีคุณธรรม และเป็นการป้องกันแก้ไขปัญหาทุจริตคอร์รัปชันที่ได้ผลที่สุด โดยการปลูกฝังจิตสำนึกให้เด็กและเยาวชนรักความถูกต้องมีความซื่อสัตย์สุจริต การยึดมั่นในความสัตย์จริงรู้จัดแยกแยะถูกผิด ปฏิบัติต่อตนเองและผู้อื่นโดยชอบ ไม่คงโกง มีจิตสาธารณะ มีจิตสำนึกเพื่อส่วนรวมตระหนักรู้คำนึงถึงสังคมส่วนรวม มีความรับผิดชอบต่อตัวในการกระทำใดๆ และพร้อมที่จะเสียสละประโยชน์ส่วนตนเพื่อรักษาประโยชน์ส่วนรวม

**วัตถุประสงค์**

1. เพื่อส่งเสริมและปลูกฝังให้เด็กและเยาวชนเป็นคนดีมีคุณธรรม จริยธรรม มีความซื่อสัตย์ สุจริต

2. เพื่อสร้างภูมิคุ้มกันทางสังคมให้เด็กและเยาวชน ไม่ยอมรับพฤติกรรมทุจิตคอร์รัปชันและการโกงทุกรูปแบบ

3. เพื่อส่งเสริมให้เด็กและเยาวชนมีจิตสาธารณะ และพร้อมที่เสียสละประโยชน์ส่วนตน เพื่อรักษาประโยชน์ส่วนรวม

**เป้าหมาย**

เด็กนักเรียนในสังกัดศูนย์พัฒนาเด็กเล็กเทศบาลตำบลดอนตรอ

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. จัดทำโครงการเพื่อขออนุมัติ

2. แต่งตั้งคณะกรรมการและประสานงานคณะวิทยากร

3. ดำเนินการตามโครงการ

4. สรุปผลการดำเนินการตามโครงการ

**ระยะเวลาดำเนินงาน**

4 ปี (ปีงบประมาณ พ.ศ.2561 - 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

ศูนย์พัฒนาเด็กเล็กเทศบาลตำบลดอนตรอ

**ตัวชี้วัด/ผลลัพธ์**

1. เด็กและเยาวชนได้รับการปลูกฝังให้เป็นคนดีมีการศึกษา จริยธรรม มีความซื่อสัตย์ สุจริต

2. เด็กและเยาวชนมีภูมิคุ้มกันทางสังคม ไม่ยอมรับพฤติกรรมทุจริตคอร์รัปชันและการโกงทุกรูปแบบ

3. เด็กและเยาวชนมีจิตสาธารณะ และพร้อมที่จะเสียสละประโยชน์ส่วนตัว เพื่อรักษาประโยชน์ส่วนรวม

**1.3.3 สร้างจิตสำนึกและความตระหนักในการต่อต้านการทุจริต**

**รายละเอียดโครงการ/กิจกรรม/มาตรการ 1.3.3 (1)**

**ลำดับที่ 1**

**ชื่อโครงการ :** โครงการอนุรักษ์และพัฒนาสิ่งแวดล้อมของศูนย์พัฒนาเด็กเล็กเทศบาลตำบลดอนตรอ

**หลักการและเหตุผล**

ปัจจุบันปัญหาด้านสิ่งแวดล้อม และการใช้ทรัพยาธรรมชาติอย่างฟุ่มเฟือยกำลังเป็นที่ให้ความสนใจของหลายฝ่ายเนื่องจากผลกระทบที่เกิดขึ้นส่งผลเสียกับการดำเนินชีวิตในแต่ละวัน อย่างมาก จึงมีความจำเป็นอย่างยิ่งที่ทุกคนต้องตระหนักถึงปัญหานี้

ดังนั้น ศูนย์พัฒนาเด็กเล็กเทศบาลตำบลดอนตรอ สังกัดเทศบาลตำบลดอนตรอ จึงได้จัดทำนี้ขึ้น เพื่อให้นักเรียนตระหนักและเห็นความสำคัญของการอนุรักษ์สิ่งแวดล้อม โดยให้นักเรียนมีส่วนร่วมในการปลูก และดูแลรักษาต้นไม้ภายในศูนย์พัฒนาเด็กเล็ก และชุมชน เพื่อปลูกฝังการรักษาธรรมชาติและสิ่งแวดล้อม

**วัตถุประสงค์**

1. เพื่อให้เด็กและเยาวชนรู้คุณค่าของสิ่งแวดล้อม และตระหนักถึงผลกระทบที่เกิดจากการเปลี่ยนแปลงของสิ่งแวดล้อม

2. เพื่อให้เด็กและเยาวชนเข้าร่วมและมีส่วนร่วมในกิจกรรมอนุรักษ์และพัฒนาสิ่งแวดล้อม

**เป้าหมาย**

เด็กนักเรียนในศูนย์พัฒนาเด็กเล็กเทศบาลตำบลดอนตรอ จำนวน 50 คน

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. ประชุม ครู และผู้มีส่วนเกี่ยวข้อง

2. เขียนโครงการ และเสนอโครงการเพื่อขออนุมัติ

3. แต่งตั้งคณะทำงานมอบหมายภารกิจ

4. ดำเนินงานตามกิจกรรม

- ประชาสัมพันธ์โครงการให้นักเรียนและชุมชนทราบทราบ

- ประสานงานเพื่อติดต่อกล้าต้นไม้จากหน่วยงานที่เกี่ยวข้อง

- ให้นักเรียนปลูกต้นไม้ภายในศูนย์พัฒนาเด็กเล็ก และชุมชน โดยให้นักเรียน 3 คน ต่อต้นไม้ 1 ต้น และช่วยกันดูแลรักษา

**ระยะเวลาดำเนินงาน**

4 ปี (ปีงบประมาณ พ.ศ.2561 - 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

เทศบาลตำบลดอนตรอ

**ตัวชี้วัด/ผลลัพธ์**

1. เด็กและเยาวชนรู้คุณค่าของสิ่งแวดล้อม และตระหนักถึงผลกระทบที่เกิดจากการเปลี่ยนแปลงสิ่งแวดล้อม

2. เด็กและเยาวชนมีส่วนร่วมในกิจกรรมอนุรักษ์และพัฒนาส่งแวดล้อม